

 కారు డోర్ తెరుస్తూండగా అక్కడ ఆగివున్న మరో కారు ప్రక్కనుండి ఇద్దరు వచ్చారు.

 అందురో ఒకడు శిశిర్ భుజం మీద ఇనుప ముద్దలా ఉన్న తనచేతిని వేసి బలంగా నొక్కుడూ అన్నాడు. "ఈ పోరి ఎవరో తెలియదు కదూ? తెలియకుండానే వెంటేసుకొని గుళ్ళకీ పార్కులకీ షికార్లు కొడుతున్నావ్ బే? చూడు! నీ నోటితోనే ఆ పిల్ల నీకేమౌతుందో చెప్పిస్తాను. అరే, రంగా! నువ్వా పోరిని ఈడ్చుకుపోయి కారులో కూలేయరా! మరో సారి వీడికి చుక్కలు చూపించొస్తా!"

 వాడు నడుం చుట్టూ ఉన్నచెయిన్ ఊడదీస్తుండగానే జనం కకావికలుగా పరిగెత్తసాగారు.

 ఈ ప్రపంచంలో దుర్మార్గానికి సాక్ష్యం ఉండాలన్నా భయమే! కళ్ళ ముందు ఘోరాలు జరిగిపోతున్నా కళ్ళు మూసేసుకొని "మాకేం తెలీదు! మేం చూడలేదు" అనే వాళ్లే ఎక్కువున్నారు.

 'తను వీడి చేతిలో తన్నులు తిని పడిపోతే అపురూప వీళ్లచేతిలో పడక తప్పదు. ఒకసారి వీళ్ళ చేతిలో ఆమె పడిందా సర్వనాశనం అయినట్టే' అన్న ఊహారాగానే శిశిర్ చేతుల్లోకి పిచ్చిబలం వచ్చేసింది. పైకి పాము పడగలా లేచి ఒంటిని కరుచుకోబోతున్న చెయిన్ని చురుగ్గా పట్టేసి ఒక్కగుంజు గుంజాడు.

 శిశిర్ ఎదిరించగలడన్న ఊహే లేదేమో చెయిన్ చేతిలోంచి జారిపోవడమే తెలియదు వాడికి. చెయిన్ చేతిలోకి రాగానే వీరభద్రుడే అయ్యాడు. ఆ రోజు వాళ్ళ చేతుల్లో తిన్న దెబ్బలుకూడా గుర్తువచ్చాయేమో కసితో చెలరేగిపోయాడు.

 క్షణంలో రక్తసిక్తమై భయంకరంగా తయారైపోయింది వాడి ముఖం. ఇంకొక్క క్షణం అక్కడ ఆగితే యమదర్శనం అవుతుందన్న భయంతో "రే, రంగా! పదరా! లేచినవేళ మంచిగలేదు! ఆడిసంగతీ, గుంటసంగతీ మరోసారి చూద్దాం!" అని రంగాకోసం తిరిగి చూసేసరికి వాడు క్రింద వెల్లకిలా పడి కర్రలా బిగుసుకుపోయి కనిపించాడు "నువ్వేందిరా ఇట్లపడినవ్? ఏం చేసిందిరా ఈ గుంట?" గాబరాగా వాడి మీదపడి ఊపసాగాడు.

 "చావలేదు! తీసికెళ్ళి ట్రీట్ మెంట్ ఇప్పించుకో! మరోసారి నా జోలికి వచ్చారా? ట్రీట్ మెంటు కూడా అవసరం లేకుండా పైకి పంపిస్తాను. ఆడపిల్లనుకాదు, ఆదిశక్తినని గుర్తుంచుకోండి"

 కర్రలా నీలుక్కు పోయిన వాడిని ఎత్తి కారులో పడేసి కారు స్టార్టు చేసుకొని వెళ్ళిపోయాడు.

 "ఎలా పడగొట్టావ్ వాడిని?" 

 "మార్షల్ ఆర్ట్ అభ్యసిస్తున్న దాన్నికదా? మరి మీ సంగతేమిటి? ఆ రోజు వాళ్ళ చేతుల్లో చిత్తుగా తన్నులు తిని పడిపోయినమీరు ఈరోజు ఇంత సాహసం ప్రదర్శించారంటే నమ్మ శక్యంగాలేదు!" 

 "నువ్వు వాళ్ళ చేతుల్లో పడబోతున్నావన్న ఊహ నాకెక్కడ లేని బలాన్నిచ్చింది అపురూపా! మనిషిలో కొన్ని అసాధారణమైన శక్తులున్నాయి. అవి అసాధారణమైన పరిస్థితిలోనే బయట పడతాయి!" 


   * * *


 అల్మైరాలో చిందర వందరగా పడివున్న పుస్తకాలను సర్దుతూంది అర్పిత.

 అలా సర్దుతూన్నప్పుడు ఓ పుస్తకంలోంచి ఫోటో ఒకటి జారి పడింది. అది అక్కడే కూర్చొని వ్రాసుకొంటున్న అపురూప ముందు పడింది. అర్పిత కంగారుగా అందుకోబోయేలోగానే అపురూప తీసుకొంది.

 ఆ ఫోటోలో చిరునవ్వు చిందిస్తున్నాడొక యువకుడు. ముఖానికి కళ్ళజోడు, కర్లీ హెయిర్స్ చాలా అందంగా కనిపిస్తున్నాడు అమ్మాయి క్లాసు పుస్తకంలో అబ్బాయి ఫోటో వుందంటే అర్ధం తొందరగానే అవుతుందికాని, చదువుతప్ప మరోధ్యాస లేనట్లుగా వుండే అర్పిత పుస్తకం లోకి అబ్బాయి ఫోటో రావడమే ఆశ్చర్యం! 

 "ఎవరే?" 

 "మా ఇంగ్లీషు లెక్చరర్ శశికాంత్ గారు" 

 "ఏమిటికథా?" 

 "మామూలుకథే! ప్రేమకథ!" 

 "అదెప్పటినుండీ?" 

 "దేనికైనా జన్మ తేదీ ఉంటుందిగాని ప్రేమకి జన్మ తేది ఉండదక్కా! అది ఎప్పుడు ఎలా పుడుతుందో తెలియదు." 

 "ఆహాఁ. ఈ ప్రపంచంలో ప్రేమపిచ్చోళ్ళు చాలామందే ఉన్నారన్నమాట.. ఆ పిచ్చి ఈ ఇంటికికూడా అంటుకుందన్నమాట" తల పట్టుకొంది చిరాకుతో. "అతడి ఫోటో పుస్తకంలో పెట్టుకొన్నావంటే కథ చాలా దూరమే వచ్చిందన్నమాట." 

 "చాలాదూరం ఏం రాలేదు. పరస్పరం ఇష్టపడ్డాం. పెళ్ళి కూడా చేసుకోవాలనుకున్నాం"

 "నాకు చెప్పలేదేం?" 

 "పరీక్షలయ్యాక చెబుదామనే అనుకొన్నాను. అతడిని తీసుకు వచ్చి పరిచయంకూడా చేద్దామనుకున్నాను." 

 "పరీక్ష లయ్యాకే ప్రేమించుకోలేక పోయారా?" 

 ఆ వ్యంగ్యానికి మండినట్టుగా అయింది అర్పితకు. "ప్రేమంటే తెలియని రాతి మనుషులతో ఇదే తిక్క!" 

 "ఓహో! మీవి పూలమనసులు" దీర్ఘం తీసింది. "పెద్ద ఉద్యోగం చేస్తానని చెప్పినదానివి ఇదేనా ఆ ఆఫీసరు ఉద్యోగం?" 

 "ఆయన్ని ప్రేమించాక జీవితమంటే ఇదికాదు, ఇంకొకటి అని తెలిసిందక్కా!" 

 "ఏమిటో ఆ ఇంకొకటి?" 

 "పెద్ద చదువులు, పెద్ద ఉద్యోగాలు జీవితంకాదు. ఒకరికొకరు తోడు నీడగా నిలిచేదే అసలైన జీవితం. నవ్వుల పువ్వులైనా, దుఃఖాశ్రువులైనా కలిసి పంచుకోవడంలో ఉన్న హాయి మరెందులోనూ లేదని అర్ధమైందక్కా?"

 "ఇలాంటి విషయంలో అక్కకి పాఠాలు చెప్పడానికి సిగ్గేయడం లేదూ?" 

 "ఎన్నాళ్ళయినా ఎదగని మనుషులకు పాఠాలు చెప్పాల్సే వస్తుంది." 

 ఈడ్చి చెంపమీద కొట్టాలనిపించింది అపురూపకు. కాని తమాయించుకుంది. కొట్టి చెబితే వినేందుకు చిన్న పిల్లేం కాదు. నెమ్మదిగా అతడెవరు, ఏమిటి తెలుసుకోవాలి. తప్పుదోవన పడిందని తెలిస్తే జాగ్రత్తగా వెనక్కి త్రిప్పాలి.

 "ఇంతకీ అతడి వివరాలు చెబుతావా?" 

 "ఆయన కలవారి అబ్బాయి. నలుగురన్నదమ్ముల్లో చిన్నవాడు. అందరూ వ్యాపారంలో వుంటే ఇతనొక్కడే చదువుకొని ఉద్యోగం చేస్తున్నాడు. భావకుడు, ధనానికి, అంతస్తుకు ప్రాధాన్యత ఇవ్వకుండా కేవలం రూపగుణాలకే ప్రాధాన్యత ఇచ్చి నన్ను ప్రేమించాడు." 

 "ఈ ప్రపంచంలో ఏదీ శాశ్వతంకాదు. రూపగుణాలు అసలు శాశ్వతం కాదు! ఏ ఏక్సిడెంటో అయ్యి రూపం మాసి పోవచ్చు. ఏ సంఘటనో జరిగి మనిషి మారిపోవచ్చు అప్పుడు?" 

 "ఏమిటక్కా నీ వితండవాదం? ఒకసారి ప్రేమించాక దానికి చావన్నది ఉండదు!" 

 "జన్మ తేదీ వుండదు! చావుండదు! గుడ్! ప్రేమలో పి.హెచ్.డి! చేస్తున్నావన్న మాట! అతడినోసారి తీసుకువస్తావా? ఈ ప్రేమకథ అతడేవిధంగా చెబుతాడో వినాలనుంది"


 kaaru dor terustuundagaa akkada aagivunna maro kaaru prakkanundi iddaru vachaaru.

 anduro okadu shishir bhujam meeda inupa muddala unna tanachetini vesi balangaa nokkuduu annadu. "ee pori evaro teliyadu kadhuu? teliyakundaane ventesukoni gullakee paarkulakee shikarlu kodutunnav bee? chudu! nee notitone aa pilla neekemoutundo cheppistaanu. are, rangaa! nuvwa porini eedchukupoyi kaarulo kuleyara! maro saari veediki chukkalu chupinchosta!"

 vaadu nadum chuttu unnacheyin oodadeestundagaane janam kakavikaluga parigettasaagaaru.

 ee prapanchamlo durmaargaaniki saakshyam undaalannaa bhayame! kalla mundu ghoralu jarigipotunna kallu moosesukoni "makem teleedu! mem chudaledu" ane vaalle ekkuvunnaru.

 'tanu veedi chetilo tannulu tini padipothe apurupa veellachaetilo padaka tappadu. okasari veella chetilo aame padinda sarvanasanam ayinatte' anna oohaaraagaane shishir chetulloki picchibalam vachesindi. paiki paamu padagala lechi ontini karuchukobothunna cheyinni churugga pattesi okkagunju gunjadu.

 shishir edirinchagaladanna oohe ledemo cheyin chetilonchi jaripovadame teliyadu vaadiki. cheyin chetiloki ragane veerabhadrude ayyadu. aa roju vaalla chetullo tinna debbalukuda gurtuvachayemo kasitho chelaregipoyadu.

 kshanamlo raktasiktamai bhayankaramgaa tayaaraipoyindi vaadi mukham. inkokka kshanam akkada aagithe yamadarsanam avutundanna bhayamto "ree, rangaa! padara! lechinavela manchigaledu! aadisangatii, guntasangatii marosari chuddam!" ani rangakosam tirigi chusesariki vaadu krinda vellakila padi karrala bigusukupoyi kanipinchaadu "nuvvendira itlapadinav? yem chesindira ee gunta?" gabaraga vaadi meedapadi oopasaagaadu.

 "chaavaledu! teesikelli treate ment ippinchuko! marosari naa joliki vachara? treate mentu kuudaa avasaram lekunda paiki pampistaanu. aadapillanukaadu, aadisaktinani gurtunchukondi"

 karrala neelukku poyina vaadini etti kaarulo padesi kaaru startu chesukoni vellipoyaadu.

 "ela padagottav vaadini?" 

 "marshal art abhyasistunna daannikadaa? mari mee sangathemiti? aa roju vaalla chetullo chittugaa tannulu tini padipoyinameeru eeroju inta saahasam pradarsinchaarante namma sakyamgaaledu!" 

 "nuvvu vaalla chetullo padabotunnavanna ooha nakekkada laeni balaannichindi apurupa! manishilo konni asaadhaaranamaina saktulunnayi. avi asaadhaaranamaina paristhitiloonee bayata padataayi!" 


   * * *


 almairaalo chindara vandaragaa padivunna pustakaalanu sardutuundi arpita.

 alaa sardutuunnappudu oo pustakamlonchi photo okati jaari padindi. adhi akkade kuurchoni vraasukontunna apurupa mundu padindi. arpita kangaarugaa andukoboyelogane apurupa teesukondi.

 aa photolo chirunavvu chindistunnadoka yuvakudu. mukhaniki kallajodu, karli hairs chala andamgaa kanipistunnadu ammai klaasu pustakamlo abbai photo vundante ardham tondaragaane avutundikaani, chaduvutappa marodhyasa lenatlugaa vunde arpita pustakam loki abbai photo ravadame aascharyam! 

 "evare?" 

 "maa ingleeshu lecturer sasikant gaaru" 

 "emitikatha?" 

 "mamulukathe! premakatha!" 

 "adeppatinundii?" 

 "denikaina janma tedee untundigaani premaki janma tedi undadakka! adhi eppudu ela pudutundo teliyadu." 

 "aahae. ee prapanchamlo premapichollu chalamande unnarannamata.. aa picchi ee intikikuda antukundannamata" tala pattukondi chiraakutho. "atadi photo pustakamlo pettukonnavante katha chala doorame vachindannamata." 

 "chaalaaduuram yem raledu. parasparam ishtapaddam. pelli kuudaa chesukovalanukunnam"

 "naaku cheppaledem?" 

 "pareekshalayyaaka chebudamane anukonnaanu. atadini teesuku vachi parichayankuda cheddaamanukunnaanu." 

 "pareeksha layyake preminchukoleka poyara?" 

 aa vyangyaaniki mandinattugaa ayindi arpitaku. "premante teliyani raati manushulatho ide tikka!" 

 "oho! meevi poolamanasulu" deergham teesindi. "pedda udyogam chestaanani cheppinadaanivi idena aa aafisaru udyogam?" 

 "aayanni preminchaaka jeevitamante idikaadu, inkokati ani telisindakka!" 

 "emito aa inkokati?" 

 "pedda chaduvulu, pedda udyogaalu jeevitankaadu. okarikokaru thodu needagaa nilichede asalaina jeevitam. navvula puvvulainaa, dukkaasruvulainaa kalisi panchukovadamlo unna haayi marenduloonuu ledani ardhamaindakka?"

 "ilanti vishayamlo akkaki paataalu cheppadaaniki siggeyadam ledhoo?" 

 "ennaallayinaa edagani manushulaku paataalu cheppalse vastundi." 

 eedchi chempameeda kottalanipinchindi apuroopaku. kaani tamaayinchukundi. kotti chebithe vinenduku chinna pillem kaadu. nemmadigaa atadevaru, emiti telusukovali. tappudovana padindani teliste jaagrattagaa venakki trippali.

 "intakee atadi vivaraalu chebutava?" 

 "aayana kalavari abbai. nalugurannadammulo chinnavaadu. andaruu vyaapaaramlo vunte itanokkade chaduvukoni udyogam chestunnadu. bhavakudu, dhananiki, antastuku praadhaanyata ivvakunda kevalam roopagunaalake praadhaanyata ichi nannu preminchaadu." 

 "ee prapanchamlo edhee saasvatamkaadu. roopagunaalu asalu saasvatam kaadu! e exidento ayyi roopam masi povachu. e sanghatano jarigi manishi maaripovachhu appudu?" 

 "emitakka nee vitandavaadam? okasari preminchaaka daaniki chaavannadi undadu!" 

 "janma tedee vundadu! chaavundadu! gud! premalo pi.hehch.di! chestunnavanna maata! atadinosari teesukuvastava? ee premakatha atadevidhamgaa chebutado vinaalanundi"